Mac OS X v10.2

Mac OS X versjon 10.2 «Jaguar» er den tredje versjon av Apples Mac OS X operativsystem og ble lansert 24. august, 2002. Det etterfulgte Mac OS X v10.1 med kodenavnet Puma og kom før Mac OS X v10.3 Panter.
Dette var den første utgaven av Mac OS X som også ble solgt som en familiepakke. En familiepakken tillater installering av operativsystemet på opp til fem datamaskiner i samme husstand. Operativsystemet ble generelt vel mottatt av Macintoshbrukere som et stort skritt i retning av bedre stabilitet, større hastighet og med flere applikasjoner tilgjengelige.

Men operativsysteme ble også kritisert. De fleste kritikere var enige om at denne utgaven av operativsystemet var et stort skritt framover i retning av å lage et bra nok Mac OS X-operativsystem. Men de kritiserte Apple for ikke å bruke nok tid til å fjerne problemer ved bruk av operativsystemet og at det ikke ble lagt nok arbeid i å gjøre brukergrensenittet brukervennlig og polert. Noen kritikere mente at brukergrensesnittets del av operativsystemet fortsatt var uferdig og var et betydelig problem med systemet. Noen gikk så langt at de mente at Mac OS X var «klossete» og at Mac OS 9 var betydelig raskere.

Ny og endret funksjonalitet

Sluttbrukeregenskaper 
 Adressebok Nå med et lager av kontaktinformasjon felles for hele systemet.
 Bonjour Apple sin kode av IEFT protokollen Zeroconf. Denne protokollen tillater enheter å finne og opprette forbindelse med hverandre over et nettverk ved hjelp av en katalogtjeneste. På den måten kan f. eks. en skriver finne og opprette forbindelse til en datamaskin i nettet uten noen form for brukerkonfigurering.
 CUPS (Common Unix Printing System) Et modulært utskriftssystem for Unix-lignenende operativsystem.
 Finder Et forbedret Finder med søkemulighet bygd inn i hvert Findervindu.
 Mail Med tilpasningsdyktig spamfiltrering.
 Bedre støtte for Windows-nettverk. Blant annet er det støtte for Samba-verktøy og nye skriverprotokoller. 
 Quartz Extreme grafikkmotor. Denne grafikkmotoren gjør det mulig å tegne grafikk direkte til grafikk-prosesseoren, uten å gå veien om hovedprosessesoren.
 Journalført filsystem.
 Generelle ytelsesforbedringer.

Nye applikasjoner 
 iChat, et nytt snakkeprogram til AIM-nettverket.
 Inkwell, for gjenkjenning av håndskrift.

Systemkrav 
Støttede maskiner: Power Mac G3, G4, Power Mac G5, iMac, eMac, PowerBook G3 eller G4, eller iBook 
Prosseor: PowerPC G3, G4 eller G5
Minimum 128 MB av RAM (256MB eller 512MB anbefalt)

Markedsføring 
Jaguar var den første Mac OS X-utgave der operativsystemets kodenavn ble brukt både i markedsføringen og som det offisielle navnet på operativsystemet. Men dette navnet ble ikke brukt i Storbritannia som en følge av en avtale om ikke-bruk med bilfabrikanten Jaguar. Nå refereres alle Mac OX X-utgaver med sitt kodenavn i tillegg til versjonsnummer.

Oversikt over versjoner 

Mac OS X v10.2.7 (kodenavn Blackrider, Smeagol) var kun tilgjengelig for den nye Power Mac G5 og aluminium PowerBook G4 som ble solgt før Mac OS X v10.3. Denne utgaven ble aldri gjort tilgjengelig for andre brukere.

Mac OS X v10.2.8 er siste versjon av  Mac OS X for "beige G3" stasjonære maskiner og PowerBook G3 Series (1998). Nyere utgaver av Mac OS X kan kun kjøres på disse datamaskinene med tredjeparts verktøy slik som XPostFacto.

Den berømte Happy Mac logo som  Macbrukere hadde vært vant til  å se i 18 år ved oppstart av Macintosh ble erstattet med en stor, grå Applelogo da Mac OS X 10.2 ble introdusert.

Referanser

Eksterne lenker 
 
  - Apple: Mac OS X 10.2: Chart of available Mac OS X software updates (Besøkt 22. august 2008)
  – Mac OS X 10.2 Jaguar. John Siracusa (2005). 

Mac OS
Programvare fra 2002